POZIV ZA PRIJAVU ŠTETE OD PRIRODNE NEPOGODE SUŠA

Sukladno članku 23. Zakona o ublažavanju i uklanjanju posljedica prirodnih nepogoda („Narodne novine“ broj 16/19), Župan Sisačko-moslavačke županije donio je Odluku o proglašenju prirodne nepogode – suša na području gradova Glina, Kutina, Novska, Petrinja i Popovača te općina Dvor, Jasenovac, Lekenik, Lipovljani, Martinska Ves, Topusko i Velika Ludina, KLASA: 320-01/26-01/21, URBROJ: 2176-02-26-1, od 9. listopada 2026. godine.
Pozivaju se građani koji imaju štetu od prirodne nepogode suša na poljoprivrednim kulturama i višegodišnjim nasadima na području Općine Topusko da prijave štetu na propisanom obrascu (PN) koji se može preuzeti na web stranici Općine Topusko ili u prostorijama općine radnim danom od 8,00 do 15,00.
Za prijavu štete potrebno je predati:

1. Popunjeni obrazac PN,

2. Dokaz o prijavi potpore za 2026. APPRR-u – kopija Zahtjeva za potporu.

Štetu od suše mogu prijaviti poljoprivredni proizvođači upisani u Upisnik poljoprivrednih gospodarstava.

Temeljem članka 25. Zakona o ublažavanju i uklanjanju posljedica prirodnih nepogoda, prijave se zaprimaju u roku od osam dana od dana donošenja Odluke o proglašenju prirodne nepogode, odnosno najkasnije do 19. listopada 2026. godine putem:

· pošte na adresu Općina Topusko, 44415 Topusko, Opatovina 10,
· e-maila na adresu: opcina-topusko@topusko.hr, 

· osobno predati u Općinu Topusko, Opatovina 10.
OPĆINA TOPUSKO
